বিএনপি নেতারা এসি রুমে বসে হিন্দি সিরিয়াল দেখে
ENGLISH ঢাকাঃ রোববার, ১৭ ফেব্রুয়ারী ২০১৯, ০১:২১
প্রকাশিত : বুধবার, ১৪ ফেব্রুয়ারী ২০১৮ ১০:৫৪:২২ অপরাহ্ন
আওয়ামী লীগের সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের বলেছেন, বিএনপি নেতারা মাঠে আন্দোলনের ডাক দিয়ে এসি রুমে বসে হিন্দি সিরিয়াল দেখে। তাই তাদের ডাকে দেশের মানুষ কোন আন্দোলনে আসে না। বুধবার দুপুরে ঢাকার ধামরাইয়ে বংশী সেতু উদ্বোধন শেষে স্থানীয় আওয়ামী লীগের এক জনসভায় মন্ত্রী এসব কথা বলেন।
ওবায়দুল কাদের বলেন, বিএনপি নয় বছরে নয় মিনিটও আন্দোলন করতে পারেনি। তারা আন্দোলনে পুরোপুরি ব্যর্থ হয়ে এখন দেশের রাজনৈতিক অবস্থা নিয়ে বিদেশিদের কাছে নালিশ করা শুরু করেছে। বিদেশিরা দেশে কখনও ক্ষমতায় এনে দিতে পারবে না উন্নয়ন করলে দেশের মানুষ দলকে ক্ষমতায় আনবে।
তিনি আরো বলেন, বিএনপি নেত্রী বেগম খালেদা জিয়াকে তত্বাবধায়ক সরকার ও সেই সময়ের দুদক দুর্নীতির মামলা দিয়েছে আওয়ামী লীগ সরকার তার নামে দুর্নীতি মামলা দেয়নি। খালেদা জিয়া সেই সময়ের দুদুকের মামলায় বর্তমানে জেলে রয়েছেন। তার মামলায় রায় আদালত দিয়েছে ।খালেদা জিয়ার দুর্নীতি প্রমাণিত হয়েছে তাই আদালত তাকে সাজা দিয়েছে। এটা সম্পূর্ণ আদালতের ব্যাপার। সরকার এখানে কোন হস্তক্ষেপ কামনা করেনি।
আওয়ামী লীগের সাধারণ সম্পাদক বলেন, আগামী নির্বাচনে আওয়ামী লীগ আবারও ক্ষমতায় আসবে।জনগণই সকল ক্ষমতার উৎস বর্তমান সরকারের সময় কেউ দুর্নীতি করে পারবে পাবেনা বলেও জানান মন্ত্রী।